ময়ূৰেশ হেন্দ্ৰে নামৰ লোক জনে তোলা কাজিৰঙাৰ সোণালী বাঘৰ ছবি খন বন বিষয়া পাৰবীন কাছোৱানে টুইটাৰত প্ৰকাশ কৰাৰ পিছতে বহুতে বিষয়টোক লৈ আনন্দ কৰিছে।
২০১৬ চনতো এনে বাঘ বহুতে দেখিছিল। কিন্তু কাজিৰঙাৰ সোণালী বাঘ গৌৰৱ কৰিবলগীয়া বিষয় নহয় বুলি কৈছে বন্যপ্ৰাণী বিশেষজ্ঞ ৰবীন্দ্ৰ শৰ্মাই।
বন্যপ্ৰাণী বিশেষজ্ঞ শৰ্মাৰ মতে কাজিৰঙাত যি সোণালী বাঘিনী দেখা গৈছে সেই বাঘিনীৰ নাম ৰখা হৈছে কাজি-১০৬-এফ।
বাঘিনীজনীৰ নোম সোণালী হৈ পৰাৰ কাৰণ হিচাবে শৰ্মাই কৈছে যে কাজিৰঙাত বাঘৰ বাসস্থান সংকুচিত হৈ অহাৰ ফলতে বাঘে নিজৰ গোত্ৰৰ ভিতৰতে সহবাস কৰিব লগীয়া হৈছে।
